b'\n_START_ARTICLE_\nWerefox\n_START_SECTION_\nZgodovina\n_START_PARAGRAPH_\nSkupina je bila ustanovljena leta 2012, takrat so za\xc4\x8deli tudi snemati svoj prvenec I Am Memory. Album je produciral Ivor Knafelj \xe2\x80\x93 Plueg. Pri pesmi\xc2\xa0\xc2\xbbThe Boy in Me, the Girl in You\xc2\xab\xc2\xa0so sodelovali s Scottom McCloudom, vokalistom washingtonske indie rock skupine Girls Against Boys (z njim sta Mel\xc3\xa9e in Bekko sodelovala \xc5\xbee v skupini Psycho-Path pri snemanju albuma Terminal leta 1999). Album je iz\xc5\xa1el januarja 2013 in bil s strani glasbenih kritikov dobro ocenjen. Album so teden dni po izidu uradno predstavili v Kinu \xc5\xa0i\xc5\xa1ka. Z njimi naj bi nastopil tudi McCloud, a je moral nastop zaradi bolezni odpovedati._NEWLINE_Leta 2015 je \xc5\xa1la skupina ponovno v studio, tokrat z namenom snemanja svojega drugega albuma. Album je skupina naslovila Das Lied der Maschinen (nem\xc5\xa1ko za Pesem strojev) Producent je bil tokrat J.Kell, ki je sodeloval tudi s skupino Psycho-Path, k sodelovanju pa je bil povabljen tudi Dominik Bagola (bobnar pri Psycho-Path), ki je prispeval klaviature, ksilofon in tolkala. Album je iz\xc5\xa1el februarja 2016 in bil prav tako dobro ocenjen s strani glasbenih kritikov.'